Serrgêra 24. ya Komployê Mîyanneteweyî yê 9ê Teşrîna Verêne yê vera Rayberê Şarê Kurdî Abdullah Ocalanî de qezayanê Îstanbulî de bi sloganê 'Ma ver bi azadîye şinê' çalakîyê şermezarkerdişî ameyî kerdene.
Di salvegera 24’emîn a destpêkirina komploya li dijî Rêberê Gelê Kurd Abdullah Ocalan, li navçeyên Stenbolê jî bi dirûşma “Em ber bi azadiyê ve dimeşin” hat şermezarkirin. HDK, TJA, HDP, DBP, ANYAKAY-DER, MATUHAY-DER, DAD, OHD, NÇM û Enstîtûyê Kurdkî çalakîyê rayraşîyayîşî kerdî û bi hezaran hemwelatîyî tewrê ci bîyî.
Qezaya Beyogluyî de Kuçeyê Îstîklalî de hemwelatîyan bi sloganê 'Komployî rê ney' çalakîye kerde. Wekîlê HDPyî Omer Ocalanî çalakîye de îfade kerd ke ganî cade tecrîdê vera Ocalanî bêro wedaritene û wext wextê azadîya Ocalanî yo.
Dima girseyî Îstîklal de çalakîya rayraşîyayîşî kerde la polîsan çalakîye asteng kerde. Komêka nîjadpereste zî xîret kerd ke çalakîye proveke bikera. Polîsan mudaxeleyê homa nîjadpereste nêkerd. Naye ser o wekîlanê HDPyî vera polîsan nêrazîbîyayîşê xo mojna.
Dima polîsan hêrişê çalakîkeran kerd û xeylêk kesî destbend kerdî. Komêka qerebalixe bi sloganê 'Îmraliyî rê hezar selamî' kuçeyan ra vila bîye. Hemvervatoxa HDKyî Esengule Demîr zî tede 4 kesî pê şîdetî ameyî destbendkerdene.
Kadikoy de bi beşdarîya wekîlê HDPyî Musa Pîroglu, Zeynel Ozen, Hemserekê HDPyî yê Îstanbulî Ferhat Oncu, Endamê Meclîsê Partîye yê HDPyî Cengîz Topbaşli û wekîlê HDPyî ameyî yewca.
Polîsan nêverda girse rayraşîyayîşî bikero. Dima verê bînaya HDPyî ya Kadikoyî de polîsan hêrişê girseyî kerd û Hemserekê HDPyî yê Kadikoyî Koray Turkay, Hemserekê OHDyî yê Îstanbulî Gurkan Îsteklî, wekîlê OHDyî Emrah Baran Korkmaz û Bulent Aşa û Elvan Polat destbend kerdî.
Wekîlê HDPyî Pîrogluyî vera polîsan nêrazîbîyayîşê xo mojna.
